Ko hombo laami aduna on tigi tigi ?
Hiɗon sikki...
ko Allah ?
ko tagaɗo ?
kaa ko goɗɗo go ?
KO DEFTERE ALLAH NDEN WI’I KON
« Aduna on fow no e ley doole bonɗo on. » — 1 Yuuhanna 5:19.
« Saa’i on no hedi seeɗa, bomɓe ɓen muloyey ; Ko hahgihga, on daaroyey ka ɓe wonuno on yi’oytaa ɓe. » — Zabuura 37:10, Traduction du monde nouveau.
KO HONNO ƊUN NAFIRTA EN ?
Firande no aduna men on woniri hande. — Feɲɲinannde 12:12.
Hoolaare aduna men on moƴƴoyey. — 1 Yuuhanna 2:17.
HIƊEN WAAWI HOOLADE KO DEFTERE ALLAH NDEN WI’I KON
Fii piiji tati :
Laamu Seytaane gasata. Yahuwah no hahginhginni lannugol laamu Seytanne e o aduna. Allah daali o bonnoyey fii Ibuliisa e piiji fow ko o waɗi nder o aduna. — Yahuudiyankeeɓe 2:14.
Allah no suɓi annabi Iissa laamagol o aduna. Annabi Iisaa no serti e o laamiɗo, bonɗo, aɲɲanɗo o aduna hande. Fii ngu laamu Iissa, Allah daali : « O yurmoyte miskinaaɓe ɓen e ɓee ɓe alaa huunde... O danndoyay wonkiiji sonjiiɓe e masinbinaaɓe. » — Zabuura 72:13, 14, TMN.
Daaluyee Allah ko goonga. Deftere Allah nden wi’i : « Gasataa ka Alla fena. » (Yahuudiyankeeɓe 6:18) Si Yahuwah daali huunde, nde waɗey ! (Isaaya 55:10, 11, TMN) « Lanɗo aduna on bugetee ka yaasi. » — Yuuhanna 12:31.
MIIJITE
Ko honno aduna on woniroyta si Ibuliisa ittaama ?
Deftere Allah nden no jaabi ngal landal nder ZABUURA 37:11 (TMN) e FEƝƝINANNDE 21:3, 4.
fuv_Latn fuv_Latn fuv_Latn dyu_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn